पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंचायत काकरिया की ढाणियों में काफी दिनों से पानी नहीं आ रहा है। ढाणी कुशाल सिंह ज्ञान सिंह वाली, काकड़ा वाली, बढ़िया वाली, चलाई बड़ा वाला इन दिनों पीएसपी पॉइंट का जो पानी आता था वह भी अब नहीं आ रहा है। इससे महिलाओं में आक्रोश है। पीछे पीएसपी लाइन को कुछ असामाजिक तत्वों ने जेसीबी से तोड़ दिया। उसमें अवैध कनेक्शन कर रखे हैं जिससे इन ढाणियों में पानी की सप्लाई नहीं आ रही है।
प्रशासन को बार बार कहने पर भी सुनवाई नहीं की जा रही है। इसको लेकर ग्रामीणों ने नल पर खाली मटका लेकर जलदाय विभाग के खिलाफ प्रदर्शन किया। यदि पानी की सप्लाई चालू नहीं की गई तो विभाग को खामियाजा भुगतना पड़ेगा। प्रदर्शन करने वाले गिरधारी लाल गुर्जर, बाबूलाल गुर्जर, हीरालाल गुर्जर, रामकुमार गुर्जर, छोटेलाल, पप्पू राम, रोहिताश आदि मौजूद थे।
कंकड़ेऊ कला में 15 दिन से ट्यूबवेल खराब, दूसरे वार्डों से करनी पड़ रही पानी की व्यवस्था
मलसीसर, कंकड़ेऊ कला में पिछले 15 दिन से पेयजल का संकट हो रहा है। इस दौरान ग्रामीणों ने सांसद से लेकर विधायक तक को समस्या से अवगत कराने के बाद भी समस्या वैसी ही बनी है। जानकारी के अनुसार सीनियर स्कूल के पास बना ट्यूबवेल 15 दिन से खराब पड़ा है।
ट्यूबवेल से तीन वार्डों में पानी की सप्लाई की जाती है। लेकिन गर्मी के इस मौसम कोरोना संक्रमण में लोगों को पीने के पानी के लिए दूसरे वार्डों में जाना पड़ रहा है। पीएचईडी के अधिकारियों को भी समस्या से अवगत करवा दिया था। लेकिन ग्रामीणों की समस्या का समाधान के लिए कोई आगे नहीं आ रहा।
ग्रामीणों का आरोप है कि जनप्रतिनिधि तो फोन ही रिसीव नही कर रहे है। ऐसे में इनकी समस्या को सुनेगा कौन, विभाग ने भी इस तरह के कामों के लिए ठेका दे रखा है। जो इस और ध्यान नहीं दे रहा है। पंचायत समिति की बैठक में भी ठेकेदार की शिकायत हुई थी लेकिन विभाग कोई ध्यान नहीं दे रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn